
     REFERAT DE APROBARE  A PROIECTULUI DE HOTĂRÂRE
privind prelungirea pe o perioadă de 3 ani a contractului  de închiriere nr. 1543/24.09.2010, încheiat cu DIRECȚIA DE SĂNĂTATE PUBLICĂ JUDEȚEANĂ TIMIȘ,  pentru spaţiul cu altă destinație, situat în Timişoara, str. Lenau  nr. 10


Prin cererea cu numărul  CT2021-003268/03.08.2021, Direcția de Sănătate Publică  Județeană Timiș, a solicitat prelungirea contractului de închiriere nr. 1543/24.09.2010, având ca obiect spațiul situat în Timișoara, str. Lenau,  nr. 10.       
 Cererea de prelungire a contractului de închiriere nr. 1543/2010, care expiră la data de 23.09.2021 este depusă în termenul legal stabilit, iar Direcția de Sănătate Publică  Județeană Timiș are achitate la zi obligațiile bugetare.
           Spațiul închiriat este în suprafață de 643,7 m.p, la un tarif de 2 Euro/mp/lună, fiind situat la parterul imobilului, înscris în Cartea Funciară nr.402811-C1-U9 Timisoara, nr. topo 208/I, în proprietatea Municipiului Timișoara, domeniul public- în administrarea Consiliului Local Timișoara, are destinația de sediu.
	Solicitarea cu numărul CT2021-003268/03.08.2021, a  Direcției de Sănătate Publică  Județeană Timiș, a fost analizată în şedinţa Comisiei de Analiză a Spaţiilor cu Altă Destinaţie decât aceea de locuinţă din data de 16.09.2021, iar  comisia a avizat favorabil această solicitare şi a hotărât prelungirea contractului de închiriere pe o perioadă de 3 ani, de la data de 24.09.2021 până la data de 24.09.2024.              . 
	Apreciem că, Proiectul de hotărîre privind prelungirea pe o perioadă de 3 ani a contractului de închiriere  nr. 1543/2010  încheiat cu Direcția de Sănătate Publică  Județeană Timiș, la tariful de 2 Euro/mp/lună, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

